CELEX: 32008R0287
Language: et
Date: 2008-03-28 00:00:00
Title: Komisjoni määrus (EÜ) nr 287/2008, 28. märts 2008 , määruse (EÜ) nr 1702/2003 artikli 2c lõikes 3 osutatud kehtivusaja pikendamise kohta (EMPs kohaldatav tekst)

29.3.2008   
            
            
               ET
            
            
               Euroopa Liidu Teataja
            
            
               L 87/3
            
         
      KOMISJONI MÄÄRUS (EÜ) nr 287/2008,
   28. märts 2008,
   määruse (EÜ) nr 1702/2003 artikli 2c lõikes 3 osutatud kehtivusaja pikendamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 15. juuli 2002. aasta määrust (EÜ) nr 1592/2002, mis käsitleb tsiviillennunduse valdkonna ühiseeskirju ning Euroopa Lennundusohutusameti loomist, (1) eriti selle artiklit 5,
   ning arvestades järgmist:
   
               (1)
            
            
               Komisjoni määruse (EÜ) nr 1702/2003 (2) artikli 2c reguleerimisalasse kuuluvate ja kõnealuses artiklis sätestatud konkreetseid lennukõlblikkusnõudeid täitvate õhusõidukite jaoks annavad liikmesriigid välja piiratud lennukõlblikkussertifikaate, mis võimaldab selliste õhusõidukitega kuni 28. märtsini 2008 jätkata tegevust, mida oli õigus teostada 28. märtsil 2007.
            
         
               (2)
            
            
               Määruse (EÜ) nr 1702/2003 artikli 2c lõikega 3 on ette nähtud, et komisjon võib pikendada kõnealuse artikli lõikes 2 osutatud kehtivusaega maksimaalselt 18 kuu võrra, tingimusel et Euroopa Lennundusohutusamet (edaspidi „amet”) alustab vastavat tüüpi õhusõiduki sertifitseerimismenetlust enne 28. märtsi 2008 ning otsustab, et menetlust on võimalik lõpetada pikendatud kehtivusaja jooksul.
            
         
               (3)
            
            
               15. veebruaril 2008 teatas amet vastavalt määruse (EÜ) nr 1702/2003 artikli 2c lõikele 3 oma otsusest, et teatavad õhusõidukid vastavad tingimustele, mille alusel võib määruse (EÜ) nr 1702/2003 artikli 2c lõikes 2 osutatud kehtivusaega pikendada. Amet teatas oma otsusest komisjonile samal päeval.
            
         
               (4)
            
            
               Eelkõige teatab amet oma otsuses, et on kätte saanud ja heaks kiitnud endise Nõukogude Liidu sertimisasutuste väljastatud tüübisertifikaatide sertifitseerimise ja/või kinnitamise taotlused, mis hõlmavad kahte õhusõidukit: Antonov AN-26 tüüpi lennuk, mis võimaldab kaaluda ka AN-26B tüüpi lennuki sertifitseerimist, ning Kamov-32A11BC tüüpi helikopter, mis võimaldab kaaluda ka Kamov-32A12 tüüpi helikopteri sertifitseerimist.
            
         
               (5)
            
            
               Otsuses järeldab amet, et ta võib viia kõnealuste lennukitüüpide sertifitseerimise lõpule 28. septembriks 2009.
            
         
               (6)
            
            
               Käesoleva määrusega ette nähtud meetmed on kooskõlas määruse (EÜ) nr 1592/2002 artikli 54 lõikes 3 osutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1702/2003 artikli 2c lõikes 2 osutatud kehtivusaega pikendatakse 28. septembrini 2009 Antonov AN-26 ja AN-26B tüüpi lennukite ning Kamov-32A12 ja Kamov-32A11BC tüüpi helikopterite puhul.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. märts 2008
      
         
            Komisjoni nimel
         
         
            asepresident
         
         Jacques BARROT
         
      
   
   
      (1)  EÜT L 240, 7.9.2002, lk 1. Määrust on viimati muudetud komisjoni määrusega (EÜ) nr 334/2007 (ELT L 88, 29.3.2007, lk 39).
   
      (2)  ELT L 243, 27.9.2003, lk 6. Määrust on viimati muudetud määrusega (EÜ) nr 375/2007 (ELT L 94, 4.4.2007, lk 3).